Harald Bothner
Store norske leksikon,Historie,Norsk og nordisk historie,Norges historie,Norges historie fra 1884 til 1940
Harald Bothner var en norsk embetsmann, politiker og cand.jur. Han var sakfører i Sarpsborg i perioden 1878–80, og senere i Halden. I 1889 var han statsadvokat i Stavanger, og i 1896 sorenskriver i Stjørdal og Verdal.
I perioden 1903-1906 var han stortingsrepresentant for Nordre Trondhjems Amt og hørte her til det Radikale venstre. I årene 1905-1907 var han medlem av Christian Michelsens regjering, først som medlem av statsrådsavdelingen i Stockholm og senere, etter 7. juni 1905, sjef for Revisjonsdepartementet. Høsten samme år ble han justisminister. I perioden 1907-1921 var han fylkesmann i Sør-Trøndelag. Les mer i Store norske leksikon Radikale venstre